সিআইডির বিশেষ পুলিশ সুপার আব্দুল কাহার আকন্দ বাহকের মাধ্যমে রোববার বেলা সোয়া ২টায় আদালতের সংশ্লিষ্ট শাখায় এ সম্পূরক চার্জশিট জমা দেন। কঠোর গোপনীয়তার মধ্যে আদালতে জমা দেয়ার পর পরই উক্ত চার্জশিট ঢাকার মুখ্য মহানগর হাকিমের (সিএমএম) চেম্বারে নিয়ে যাওয়া হয়। এর আগে গত ২২ জুন ঢাকার মহানগর দায়রা জজ জহুরুল হক হত্যা মামলায় এবং দ্বিতীয় অতিরিক্ত মহানগর দায়রা জজ বেগম চেমন চৌধুরী বিস্ফোরক মামলায় তদন্ত কর্মকর্তার আবেদন মঞ্জুর করে ৩ জুলাই পর্যন্ত সময় বাড়ান।